У сваім вітальным слове біскуп Ніткевіч адзначыў: “Сакральнае мастацтва выводзіць нашыя сэрцы з шэрай, зямной рэчаіснасьці і скіроўвае іх да Бога, Які ёсьць найвялікшай прыгажосьцю. А тут, у сандамірскай катэдральнай базыліцы, дзе прэзьбітэрыюм напаўняюць фрэскі – нязвычайная выява веры хрысьціянскага Ўсходу, што суседнічаюць з творамі рук хрысьціянаў лацінскай традыцыі, мы адначасова вучымся ўніверсальнасьці збаўчага пасланьня Хрыста, Які памёр за ўсіх і для ўсіх уваскрос. Вучымся тут універсальнасьці Царквы”.